RO
31.1.2023
Jurnalul Oficial al Uniunii Europene
L 28/19
Derogările prevăzute la primul paragraf litera (d) se aplică navelor de pescuit ale Uniunii care au înregistrat capturi de biban-de-mare european utilizând setci fixe în perioada 1 iulie 2015-30 septembrie 2016.
În cazul înlocuirii unei nave de pescuit a Uniunii, statele membre pot permite aplicarea derogărilor la o altă navă de pescuit a Uniunii, cu condiția ca numărul de nave de pescuit ale Uniunii care fac obiectul fiecăreia dintre derogări și capacitatea globală de pescuit a acestora să nu crească.
(4)
Limitele de captură prevăzute la alineatul (3) nu sunt transferabile între nave de pescuit.
(5)
În cadrul pescuitului recreativ, inclusiv de la țărm, în diviziunile ICES 4b, 4c, 6a și 7a-7k:
(a) de la 1 februarie la 31 martie 2023: (i) se permite pescuitul bibanului-de-mare european doar cu capturare urmată de eliberare, cu lansetă sau cu linie de pescuit; (ii) se interzice reținerea, relocalizarea, transbordarea sau debarcarea de biban-de-mare european capturat în zona respectivă; (b) în ianuarie și de la 1 aprilie la 31 decembrie 2023: (i)
pot fi capturate și reținute maximum două exemplare de biban-de-mare european per pescar pe zi;
(ii) dimensiunea minimă a bibanului-de-mare european reținut este de 42 cm; (iii) nu pot fi utilizate plase fixe pentru a captura sau reține biban-de-mare european.
(6)
Alineatul (5) nu aduce atingere măsurilor naționale mai stricte privind pescuitul recreativ.
Articolul 12 Măsuri privind pescuitul de biban-de-mare european în diviziunile ICES 8a și 8b (1) Franța și Spania se asigură, în conformitate cu articolul 4 alineatul (3) din Regulamentul (UE) 2019/472, că rata mortalității prin pescuit a stocului de biban-de-mare european în diviziunile ICES 8a și 8b corespunzătoare pescuitului comercial și pescuitului recreativ pe care îl desfășoară nu depășește valoarea FMSY, astfel cum este definită la articolul 2 punctul 5 din Regulamentul (UE) 2019/472.
(2)
În cadrul pescuitului recreativ, inclusiv de la țărm, în diviziunile ICES 8a și 8b:
(a) pot fi capturate și reținute maximum două exemplare de biban-de-mare european per pescar pe zi; (b) nu pot fi utilizate plase fixe pentru a captura sau reține biban-de-mare european.
(3)
Alineatul (2) se aplică fără a aduce atingere măsurilor naționale mai stricte privind pescuitul recreativ.
Articolul 13 Măsuri privind pescuitul de anghilă europeană (1) Prezentul articol se aplică apelor Uniunii, inclusiv apelor salmastre, cum ar fi estuarele, lagunele de coastă și apele de tranziție, precum și navelor de pescuit ale Uniunii în subzonele geografice CGPM 1-27.
Prezentul articol nu se aplică subzonei geografice CGPM 29.
(2) Se interzice desfășurarea de activități de pescuit comercial de anghilă europeană (Anguilla anguilla), fie ca specie vizată, fie ca captură accidentală, în toate etapele vieții, pentru o perioadă de cel puțin șase luni.
În acest scop, fiecare stat membru în cauză stabilește una sau mai multe perioade de interdicție sub rezerva următoarelor condiții: (a) dacă este cazul, perioada sau perioadele de interdicție pot fi diferite în cadrul unui stat membru de la o zonă de pescuit la alta, pentru a se ține seama de modelul geografic și temporal de migrație a anghilei în diferitele sale etape de viață;